wickkiey/tamil-wikipedia-chunked huggingface dataset:
# கி. வீரமணி

## வீரமணி மீதான குற்றச்சாட்டுகள்

- கி. வீரமணி தனது மகன் அன்புராஜை திராவிடர் கழக தலைமை நிலையச் செயலாளராக நியமித்ததற்கு, திராவிடர் கழகத்தின் மூத்த தலைவர்களும், பின்னர் 1996-இல் பெரியார் திராவிடர் கழகத்தை நிறுவியவர்களான கோவை இராமகிருட்டிணன், விடுதலை இராஜேந்திரன் மற்றும் கொளத்தூர் மணி போன்றவர்கள் திராவிடர் கழகத்தின் தலைமை பீடத்தில், மு. கருணாநிதி போன்று, திராவிடர் கழகத்தில் கி. வீரமணி குடும்ப அரசியலை புகுத்தியுள்ளார் எனக் கடும் எதிரிப்புத் தெரிவித்தனர். இதை எதிர்த்து, வீரமணி, மேல் முறையீடு செய்து, இத்தீர்ப்புக்கு தடையாணை பெற்றார்.
# கி. வீரமணி

## வகிக்கும் பதவிகள்

1. தலைவர் - திராவிடர் கழகம்
1. ஆசிரியர் - விடுதலை நாளிதழ்
1. ஆசிரியர் - உண்மை (இதழ்) (மாதம் இரு முறை)
1. ஆசிரிய - பெரியார் பிஞ்சு (இதழ்) (குழந்தைகளுக்கானது)
1. தலைவர் - பெரியார் சுயமரியாதை பிரச்சார நிறுவனம்
1. துணை வேந்தர் - பெரியார் மணியம்மை பல்கலைக்கழகம்
1. தலைவர் - பெரியார் திடல்
1. தலைவர் - பெரியார் பொது அறக்கட்டளை
1. தலைவர் - பெரியார் ஈ. வெ. இராமசாமி-நாகம்மை கல்வி ஆராய்ச்சி அறக்கட்டளை
1. தலைவர் - பெரியார் மையம், புது தில்லி
1. தலைவர்: அ) பெரியார் இந்திய ஆட்சிப் பணி & இந்தியக் காவல் பணி பயிற்சி மையம், சென்னை. ஆ) பெரியார் மணியம்மை மருத்துவமனைகள் - திருச்சி, தஞ்சாவூர், சோழங்கநல்லூர் மற்றும் சேலம். இ) பெரியார் சுயமரியாதை திருமண மையம், சென்னை. ஈ) பெரியார் புரம், வல்லம்
# கி. வீரமணி

## படைப்புகள்

- *கீதையின் மறுபக்கம்*
- *மகாபாரத ஆராய்ச்சி*
# கி. வீரமணி

## இதனையும் காண்க

- அன்புராஜ் கி. வீரமணி
# நுணாவில்

**நுணாவில்** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் கல்வயலும், கிழக்கு எல்லையில் சாவகச்சேரி நகரமும், தெற்கில் மறவன்புலவும், மேற்கில் கைதடியும் உள்ளன. இவ்வூர் நுணாவில் மேற்கு, நுணாவில் மத்தி, நுணாவில் கிழக்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது.  
யாழ்ப்பாணம் - கண்டி வீதி இவ்வூரின் ஊடாகச் செல்கிறது. இவ்வீதிக்கு இணையாகச் சென்ற தொடர்வண்டிப் பாதையும் இவ்வூரினூடாகச் சென்றது. கொல்லங்கிராய் (கொல்லா புரி) நுணாவிற் குளம், மணங்குணாய், ஆனைக்கோட்டை, தாளையடி, கல்வயல், மணற்பிட்டி எனப் பல குறிச்சிகளைக் கொண்டு நுணாவில் விளங்குகிறது.
# நுணாவில்

## ஆலயங்கள்

அவற்றுள் சில:
- நுணாவில் மேற்கு கொல்லங்கிராய் வீரகத்தி விநாயகர் ஆலயம்
- நுணாவில் மேற்கு மணங்குணாய் வீரகத்தி விநாயகர் ஆலயம்
- நுணாவில் மத்தி கந்தசுவாமி (வைரவர்) ஆலயம்
- நுணாவில் மேற்கு வீரபத்திரர் ஆலயம்
- நுணாவில் மேற்கு காண்டைக்காடு ஞானவைரவர் தேவஸ்தானம்
- நுணாவில் மத்தி பத்திரகாளி அம்பாள் ஆலயம்
- நுணாவில் குளம் முருகன் ஆலயம்
- நுணாவில் குளம் கண்ணகை அம்மன் கோயில்
- நுணாவில் மேற்கு விளைவேலி மருதடி வீரகத்தி விநாயகர் ஆலயம்
# நுணாவில்

## இங்கு பிறந்தவர்கள்

- வ. ந. நவரத்தினம், சாவகச்சேரி தொகுதி நாடாளுமன்ற உறுப்பினர்
# விக்கிப்பீடியா:உங்களுக்குத் தெரியுமா/பெப்ரவரி 7, 2010

- **அனைத்துலக பல்லுயிர்ம ஆண்டாக** 2010 ஆம் ஆண்டை ஐ.நா. அறிவித்துள்ளது;
<small>*பகுத்துண்டு பல்லுயிர் ஓம்புதல் நூலோர் / தொகுத்தவற்றுள் எல்லாந் தலை* -- குறள். 322</small/>
- 1842 ஆம் ஆண்டு சென்னையில் நிறுவப்பட்ட பச்சையப்பன் கல்லூரியில் 1947ஆம் ஆண்டு வரை இந்துக்கள் மட்டுமே சேர்க்கப்பட்டனர்.
- லியனார்டோ டா வின்சி ஒரு கையால் எழுதிக்கொண்டே இன்னொரு கையால் வரையும் திறன் கொண்டிருந்தாராம்.
- ஒரு மின்னல் கீற்று வளிமண்டலத்தை 50,000 டிகிரி பாரன்ஹைட் வரையில் சூடேற்றுகிறது.
- முதல் சிப்கோ இயக்கம் (1974)கார்வாலில் நடைபெறவில்லை; 1730 -ஆம் ஆண்டில் ஜோத்பூர் மாவட்டத்தின் கேஜார்லி என்ற கிராமத்தைச் சேர்ந்த 363 பிஷ்னோய் இன மக்கள் அவர்களின் புனித மரமான கேஜ்ரியைக் (வன்னி மரம்) கட்டியணைத்தவாறு உயிர் துறந்தனர்.
- காவலூரிலுள்ள **வைணு பாப்பு வானாய்வகத்தில்** அமைக்கப்பட்டுள்ள 45 செ.மீ சிமிட் தொலைநோக்கியின் உதவியுடன் 1988 பெப்ருவரி 17 அன்று ஒரு சிறிய கோள் (*minor planet*) **ராஜமோகன்** என்பவரால் கண்டுபிடிக்கப்பட்டது -- இந்தியா கண்டுபிடித்த முதல் (சிறிய) கோள் அதுவே -- அதற்கு *4130 ராமானுஜன்* என்று பெயரிடப்பட்டுள்ளது.
# நாட்டுக் காடை

**நாட்டுக் காடை** (*Common quail*, *Coturnix coturnix*) பாசியனிடே எனும் தோகையுள்ள பறவையினத்தைச் சார்ந்த சிறிய பறவையாகும். இவை ஐரோப்பா, ஆசிய மற்றும் ஆஃப்ரிக்கக் கண்டங்களில் பரவலாகக் காணப்படுகின்றன. இவற்றின் பல சிற்றினங்களும் அறியப்பட்டுள்ளன. இவை முட்டைகளுக்காகவும், இறைச்சிக்காகவும், உலகின் பல பகுதிகளில் பண்ணைகளில் வளர்க்கப்படுகின்றன.
# நாட்டுக் காடை

## விவரம்

இவை சிறிய (17 செ.மீ.) உருண்டையான வடிவத்துடன் காணப்படுகின்றன. மரப்பழுப்புக் கோடுகள் கொண்ட இறகுகளுடன், கண்ணருகே வெள்ளை நிறப் பட்டையுடனும், ஆண் பறவைகள் கருத்த தாடையுடனும் காணப்படுகின்றன. இவற்றின் இடம் பெயரக்கூடிய இனப் பறவைகள் நீண்ட சிறகுடனும், வேட்டைப் பறவைகள் குறுஞ்சிறகுகளுடனும் காணப்படுகின்றன.
# நாட்டுக் காடை

## பழக்க வழக்கங்கள்

இது விதைகளையும், பூச்சிகளையும் உண்ணும் நிலம்வாழ் இனமாகும். இது பறப்பதற்கு விரும்பாமல், பயிர்களுக்கிடையே ஓடி ஒழிந்து கொள்வதால், காண்பதற்கு அரிதாகிறது. துரத்தி விடப்பட்டாலும், சிறிது தொலைவு கீழாகப் பறந்து, புதர்களுக்கிடையே ஒழிந்து கொள்கிறது. இவை இருப்பதை ஆண் பறவைகளின் மாறுபட்ட ஒலி எழுப்பலின் மூலமே அறிய முடியும். இவை பெரும்பாலும் காலை மாலையிலும், அரிதாக இரவிலும் ஒலி எழுப்புகின்றன. இவை மற்ற வேட்டைப் பறவைகளில் இருந்து மாறுபட்ட, இடம் பெயரும் பறவைகளாகும்.
# நாட்டுக் காடை

## இனப்பெருக்கவியல்

ஆறு முதல் எட்டு வார வயதடைந்த இவ்வினக் காடைகள், ஐரோப்பா மற்றும் ஆசியாவில் பெரும்பாலான இடங்களில், பயிர்நிலங்களிலும் புல்வெளிகளிலும், இனப்பெருக்கத்தில் ஈடுபட்டு, நிலத்தில் அமைத்த கூடுகளில், 6-18 முட்டைகள் இடுகின்றன. இம்முட்டைகள் 16–18 நாட்களில் பொரிகின்றன.
# நாட்டுக் காடை

## இனங்கள்

இவ்வினத்தை முதன் முதலில், லின்னேயசு தனது *சிஸ்டமா நேச்சுரே* எனும் புத்தகத்தில் 1758-இல் *டெற்றாவோ கோட்டுர்நிக்ஸ் (Tetrao coturnix)* என வழங்கியிருந்தார். யுரேசிய இனமான, *சி. சி. கோட்டுர்நிக்ஸ் (C. c. coturnix)* , குளிர்காலங்களில் ஆஃப்ரிக்காவின் சஹேல் பகுதிக்கும், இந்தியாவிற்கும் தெற்கு நோக்கிப் பெயர்கின்றன. ஆஃப்ரிக்க இனமான, *சி. சி. ஆஃப்ரிகானா (C. c. africana)* , தென் ஆஃப்ரிக்காவிலிருந்து, ஆஃப்ரிக்காவிற்குள்ளேயே வடக்கு நோக்கிப் பெயர்கின்றன. மடகாஸ்கர் மற்றும் கோமொரோஸ் நாட்டுக்குக் காடைகள் இதே ஆஃப்ரிக்க இனத்தைச் சார்ந்தவை. கேப் வெர்டே தீவுகளில் உள்ள காடைகள், *சி. சி. இனோப்பினாடா (C. c. inopinata)* இனத்தையும், கனரீஸ், மதேயரா மற்றும் அசாறேஸ் தீவுகளில் உள்ளவை *சி. சி. கான்பிசா (C. c. confisa)* இனத்தையும் சார்ந்தவை.
# நாட்டுக் காடை

## பயன்பாடுகள்

யாத்திராகமம் 16:1-13, இடம்பெயர்ந்த இசுரவேலர்கள் (Israelites) இடம்பெறும் காடைகளை உணவுக்காக நம்பியிருந்ததைக் குறிப்பிடுகிறது. மத்தியதரைக்கடல் பகுதிகளை இவை கடக்கும்போது இன்னும் வேட்டையாடப்படுகின்றன. அண்மைக்காலங்களில், பொழுதுபோக்காக வளர்ப்போரால், அமெரிக்காவிலும் ஐரோப்பாவிலும் இவற்றின் பெருக்கம் அதிகரித்துள்ளது.
# பச்சையப்பன் கல்லூரி

**பச்சையப்பன் கல்லூரி** தமிழகத்தின் தலைநகர் சென்னையில் உள்ள ஒரு மிகத் தொன்மையான கல்லூரி ஆகும். இக்கல்லூரி பச்சையப்ப முதலியார் இறப்பிற்குப் பிறகு, அவரது உயிலில் வரைந்திருந்தபடி, அறச்செயல்களுக்காக அவர் ஒதுக்கியிருந்த தொகையினைக் கொண்டு பிராட்வேயிலிருந்த பச்சையப்பன் நடுவ நிறுவனத்தால் (Pachaiyappa's Central Institution) சனவரி 1,1842 அன்று நிறுவப்பட்டது. இது தென்னிந்தியாவில் பிரித்தானியரின் நிதியுதவியின்றி நிறுவப்பட்ட முதல் சைவ மத நிலையமாக விளங்கியது.1889-ஆம் ஆண்டு கல்லூரியாகத் தகுதி பெற்றது. 1947-ஆம் ஆண்டுவரை இந்திய மாணவர்களை மட்டுமே சேர்த்து வந்தது. இன்று அனைத்து மாநில, மாவட்ட மாணவர்களும் இந்தக் கல்லூரியில் படித்து வருகிறார்கள்.
# பச்சையப்பன் கல்லூரி

## வரலாறு

பச்சையப்ப முதலியார் காஞ்சிபுரம் மாவட்டம், பெரியபாளையத்தில், 1754-ஆம் ஆண்டில் பிறந்தார். இவரின் தந்தை காஞ்சிபுரம் விசுவநாத முதலியார் மற்றும் தாய் பூச்சி அம்மாள் ஆவார். இவர் அகமுடைய வெள்ளாளர் (துளுவ வெள்ளாளர் முதலியார்) சமூகத்தைச் சேர்ந்தவர் ஆவார். பச்சையப்பரின் பிறப்பிற்குச் சில தினங்களுக்கு முன்பே இவரின் தந்தை காலமாகிவிட்டார். பின்பு இவரின் தாயார் ஐந்தே வயது நிரம்பிய பச்சையப்பரையும் அவரின் இரு சகோதரிகளையும் அழைத்துக்கொண்டு, சென்னையை அடைந்து, சாமி மேஸ்திரி தெருவில் வாழ்ந்து வந்தார். அக்காலத்தில் ஆங்கில வணிகர்களுக்கு மொழி பெயர்ப்பாளராய் விளங்கிய நாராயணப் பிள்ளை என்ற செல்வரிடம் அடைக்கலம் புகுந்தார். நாராயணப்பிள்ளை இவரை உடன் பிறந்தாளைப் போல் போற்றி, பச்சையப்பருக்குக் கணக்கு, கடிதத் தொடர்பு போன்றவற்றில் பயிற்சியும் ஆங்கில அறிவைப் பெறவும் உதவினார். பச்சையப்பர் தமது தன்னம்பிக்கை கொண்டே 22 வயதில் பெரும் நிதியாளராகவும் வணிகமேதையாகவும் திகழ்ந்தார். இவர் தமது சொத்துகள் அனைத்தையும் இறைவனுக்கும், மனிதத்திற்கும் அர்ப்பணித்தார். இவர் 1794-ஆம் ஆண்டு மார்ச் 22 அன்று கும்பகோணத்தில் இருந்தபோது தனது மரணம் குறித்து ஓர் முன்னறிவிப்பைப் பெற்று தமது உயிலை (இறுதிமுறி) எழுதினார். இவரது உயில் வாசகம்:
<blockquote> “dedicating, with full knowledge and hearty resignation, all his wealth, in the absence of any male issue, to the sacred service of Siva and Vishnu and to certain charities at various temples and places of pilgrimage, to the erection of religious edifies, to bounties to the poor, to seminaries of Sanskrit learning and to other objects of general benevolence”.</blockquote>  
இவரது உயிலைப் பராமரித்தவர்கள் சரியான முறையில் அதனைச் செலவழிக்காததால் உயர்நீதிமன்றம் தானே அறக்கட்டளை நிதியான மூன்றரை இலக்கம் ரூபாய் பெறுமான சொத்துகளை அகப்படுத்திக் கொண்ட பின்னர் ஏழரை இலக்கமாக உயர்ந்தது. மூன்றரை இலக்கத்தை கோவில் திருப்பணிகளுக்குக் கொடுத்துவிட்டு மீதமுள்ளதில் இவர் பெயரில் கல்விச்சேவைகள் தொடங்கப் பயன்படுத்தியது.
# பச்சையப்பன் கல்லூரி

## கல்வித்திட்டங்கள்

### பட்டப் படிப்புகள்

- இளங்கலை (B.A): வரலாறு, பொருளியல், மெய்யியல், தமிழ், ஆங்கிலம், கணிதம்.
- இளநிலை அறிவியல் (B. Sc.): இயற்பியல், வேதியியல், தாவரவியல், நுண்ணுயிரியல், விலங்கியல், கணினி அறிவியல்
- இளநிலை வணிகவியல் (B. Com.): நிறுவன செயலர்
- இளநிலை கணினி பயன்பாடு: (B.C.A.)  
- பின் வருவன இரு பாலருக்கும்
# பச்சையப்பன் கல்லூரி

## கல்வித்திட்டங்கள்

### பட்டமேற்படிப்புகள்

- முதுகலை (M.A.): வரலாறு, பொருளியல், மெய்யியல், தமிழ், ஆங்கிலம்
- முதுநிலை அறிவியல் (M. Sc.): நுண்ணுயிரியல், கணிதம், இயற்பியல், வேதியியல், தாவரவியல், விலங்கியல், கணினி அறிவியல் மற்றும் தொழில்நுட்பம், தகவல் தொழில்நுட்பம்
- முதுநிலை வணிகம் (M.Com)
- முதுநிலை கணினி அறிவியல் (M. Sc. CS)
- முதுநிலை கணினி பயன்பாடு (M.C.A.)
# பச்சையப்பன் கல்லூரி

## கல்வித்திட்டங்கள்

### ஆய்வுத் திட்டங்கள்

- ஆய்வியல் நிறைஞர் (M. Phil.): வரலாறு, பொருளியல், மெய்யியல், தமிழ், ஆங்கிலம், கணிதம், வேதியியல், தாவரவியல், விலங்கியல், வணிகவியல்
- முனைவர் பட்டம் (Ph. D.): வரலாறு, பொருளியல், மெய்யியல், தமிழ், ஆங்கிலம், கணிதம், வேதியியல், தாவரவியல், விலங்கியல், வணிகவியல்
# பச்சையப்பன் கல்லூரி

## பரவலாக அறியப்பட்ட முன்னாள் மாணவர்கள்

இந்தத் தொன்மையான கல்லூரியிலிருந்து பல முன்னாள் மாணவர்கள் அறிஞர்களாகவும், அரசியல்வாதிகளாகவும் பொது சேவை அதிகாரிகளாகவும், வணிகப்பெருமக்களாகவும் புகழ் பெற்றுள்ளனர். முன்னாள் மாணவர்களின் முழுமையான பட்டியல் அவர்களது தளத்தில் உள்ளது. இவர்களில் சிலர்:  
- சீனிவாச இராமானுஜன்: கணிதவியலாளர்
- பம்மல் சம்பந்த முதலியார்: தமிழ் நாடக ஆசிரியர்
- மு. வரதராசன் இக்கல்லூரியின் தமிழ்த் துறைத்தலைவர்; சென்னை பல்கலைக் கழக தமிழ் துறைத்தலைவர்; மதுரை காமராசர் பல்கலைக்கழக மேனாள் துணைவேந்தர்.
- கா. ந. அண்ணாதுரை: முன்னாள் தமிழக முதல்வர், 1967-69
- மாடபூஷி அனந்தசயனம் அய்யங்கார், மக்களவைத் தலைவர்.
- நாவலர் நெடுஞ்செழியன்: அரசியல்வாதி
- பேரா. க. அன்பழகன்: அரசியல்வாதி
- ஈ. வி. கே. சம்பத்: அரசியல்வாதி மற்றும் திராவிட முன்னேற்றக் கழக நிறுவனர்களில் ஒருவர்.
- க. பாலகிருஷ்ணன்: கவிஞர். மு. வ., அன்பழகன், அ. சா.ஞா ஆகியோரின் மாணவர். எழுத்தாளர் தமிழ்மகன் அவர்களின் தந்தை.
- சி. விஜயராகவாச்சாரியார்: இந்திய தேசிய காங்கிசின் முன்னாள் தலைவர்
- நாடக காவலர் ஆர்.எஸ்.மனோகர்: முன்னாள் நாடக மற்றும் திரைப்பட நடிகர்
- ஏ. எம். ராஜா: முன்னாள் திரைப்பாடகர் மற்றும் இசையமைப்பாளர்
- காசு பிரம்மானந்த ரெட்டி: முன்னாள் ஆந்திர முதல்வர், 1964 - 71
- கே. சி. ரெட்டி: பழைய மைசூர் மாநிலத்தின் முதல் முதலமைச்சர்
- வைரமுத்து: கவிஞர் மற்றும் தமிழ்த் திரைப்படப் பாடலாசிரியர்
- சி. ஆர். ரங்காச்சாரி: முன்னாள் துடுப்பாட்ட வீரர், இந்திய துடுப்பாட்ட அணி உறுப்பினர்
- முரசொலி மாறன்: அரசியல்வாதி
- ராபின் சிங்: முன்னாள் துடுப்பாட்ட வீரர்
- பரத் ரெட்டி: முன்னாள் துடுப்பாட்ட வீரர்
- மாமிடிபுடி வெங்கடரங்கைய்யா-வரலாற்றாசிரியர்
- முனைவர் பி. ஆர். இரங்கசாமி - வரலாற்றாசிரியர் மற்றும் முன்னாள் கல்லூரி முதல்வர்
- டி. இமான்- இசையமைப்பாளர்
- தாபி தர்மா ராவ்: தெலுங்கு இதழாளர் மற்றும் சாகித்ய அகாதெமி விருது பெற்றவர்.
- நாஞ்சில் கென்னடி - பேச்சாளர், கல்வியாளர்
- நா. முத்துக்குமார்-கவிஞர் மற்றும் தமிழ்த் திரைப்படப் பாடலாசிரியர்
- கபிலன்-தமிழ்த் திரைப்படப் பாடலாசிரியர்
- எம். பி. நிர்மல் , நிறுவனர் எக்ஸ்னோரா இன்டர்நேஷனல்
# நோவாடியம்

**நோவாடியம்** (Novatium) ஒரு நிர்வாக கணினி சேவை அளிக்கும் நிறுவனம். 2004 ஆம் ஆண்டு தொடங்கப்பட்ட இந்த நிறுவனம் சென்னையை தலைமை இடமாக கொண்டு இந்தியா முழுவதும் செயல்படுகிறது. இந்த நிறுவனத்தின் தொழில்நுட்ப முறை முற்றிலும் வித்தியாசமானது. இம் முறையின் மூலம் கணினி பயன்பாடு எளிதில் அமைய முடியும்.
# நோவாடியம்

## நிறுவன வரலாறு

பல இயங்குதளம் ஓர் திரை போல பல்வேறு சேவைகள் அளிக்கும் இந்நிறுவனம் 2004ஆம் ஆண்டு துவங்கப்பட்டது. விண்டோஸ், மாக்கின்டாஷ், லினக்ஸ் போன்ற இயக்குதளங்க்களை ஒரே கணினியில் வழங்கவல்ல இவர்கள் டாடா டெலி சர்வீஸஸ், பி.எஸ்.என்.எல், ஏர் டெல், ரிலையன்ஸ் போன்ற பல உள்நாட்டு மற்றும் வெளிநாட்டு தொலைதொடர்பு நிறுவனங்களுடன் இணைந்து செயல்படுகிறது.
# நோவாடியம்

## விருதுகள்

சன் டெக்நோவேட் நோவாடியத்திற்கு "**தி சன் டெக்நோவேட் இன்னோவேஷன்**" (The Sun Technovate Innovation Award) என்ற விருதை 2007ஆம் ஆண்டு வழங்கியது.  
**"ரெட் ஹெர்ரிங் ஆசியா"** (Red Herring Asia) 2007காண தலைசிறந்த 100 நிறுவனங்கள் பட்டியலில் நோவாடியமும் ஒன்றாக வந்தது.  
**"டெல்லாஇட்டு டெக்னாலஜி"** (Deloitte Technology) 2009ஆம் ஆண்டு வெளியிட்ட வேகமாக வளர்ந்துவரும் தொழில்நுட்ப நிறுவனங்கள் பட்டியலில் நோவாடியம் 9வது இடத்தை பிடித்தது. அதன் அப்போதய வளர்ச்சி 446% சதவிகிதம் ஆகும்.
# படிமம்:Pachaiyappan 110.jpg

## சுருக்கம்

பெறப்பட்ட இணைய தளம்: http://www.gutenberg.org/files/26621/26621-h/images/image_110.jpg
இது கூடன்பெர்க் திட்டத்தின் கீழ் சென்னையின் வரலாற்றைக் கூறும் மின்னூலிருந்து பெறப்பட்டது.
The Project Gutenberg EBook of The Story of Madras, by Glyn Barlow
This eBook is for the use of anyone anywhere at no cost and with
almost no restrictions whatsoever. You may copy it, give it away or
re-use it under the terms of the Project Gutenberg License included
with this eBook or online at www.gutenberg.net  
Title: The Story of Madras  
Author: Glyn Barlow  
Release Date: September 14, 2008 [EBook #26621]  
Language: English  
Character set encoding: ISO-8859-1
# விக்கிப்பீடியா:பங்களிப்பாளர் அறிமுகம்/மகிழ்நன்

**மகிழ்நன்** தமிழ்நாட்டில் மதுரை மாவட்டம், வாடிப்பட்டி அருகிலுள்ள மேலக்கால் எனும் ஊரில் பிறந்து வளர்ந்த இவர் மதுரை காமராசர் பல்கலைக்கழகத்தில் உயிர்தொழில் நுட்பவியலில் முனைவர் பட்டம் பெற்றவர். தற்போது அமெரிக்காவில் விசுகோன்சின் பல்கலைக்கழகத்தில் பணியாற்றி வருகிறார்.மதுரை காமராசர் பல்கலைகழகத்தில் வெண்டை மஞ்சள் நரம்பு தீ நுண்மத்தில் ஆய்வுப் பட்டமும், இசுரேல், பெட்-தேகன், வல்கானி மையத்தில் தக்காளி இலை சுருட்டு தீ நுண்மத்தில் ஆய்வும், இசுரேல், ரேகொவாட், வைசுமன் மையத்தில் மூளை புற்றுநோய் குருத்தணுக்கள் குறித்த ஆய்வும் செய்துள்ளார். தற்பொழுது மூளையில் காயங்களினால் ஏற்படும் மாற்றங்களைப் பற்றி ஆய்வு செய்து வருகிறார். இவர் தமிழ் விக்கிப்பீடியாவில் மூலக்கூற்று உயிரியல், மரபியல், உயிரித் தொழில்நுட்பம் ஆகிய துறைகளில் பல ஆழ்ந்த கட்டுரைகளை தொடர்ந்து எழுதி வருகிறார். கணிமி, டி.என்.ஏ. கூழ்ம மின்புல புரைநகர்ச்சி, பக்டிரியல் படிவாக்கம், செமினிவிரிடீ, வெசுட்டர்ன் படிவு ஆகியவை இவர் முதன்மையாகப் பங்களித்த கட்டுரைகளில் சில.
# கொச்சி ஹனீஃபா

**சலீம் அகமது கோஷ்** (ஏப்ரல் 22, 1948 - பிப்ரவரி 2, 2010) பலராலும் அவரது திரைப்பெயரான **கொச்சி ஹனீஃபா**(மலையாளம்: കൊച്ചിന് ഹനീഫ) என்று அறியப்பட்ட ஓர் இந்திய திரைப்பட நடிகர், திரைப்பட இயக்குநர் மற்றும் திரைக்கதை எழுத்தாளர்.
# கொச்சி ஹனீஃபா

## திரைப்பட வாழ்க்கை

புனித ஆல்பர்ட் கல்லூரியில் தாவரவியலில் இளங்கலை பட்டம் பெற்ற இவர் கொச்சின் கலாபவன் நாடக கலைக்கூடத்தில் இணைந்து நாடக நடிகராக நடிப்பு வாழ்வை துவக்கினார். *ஹனீபா* என்று ஒரு கதாபாத்திரத்தில் நடித்தது புகழ்பெற்றதால் தன் பெயரை கொச்சி ஹனீபா என மாற்றிக்கொண்டார். துவக்கத்தில் ஓர் எதிர்மறை நடிகராக, வில்லனாக, நடித்து வந்தவர் பின்னாளில் சிறந்த நகைச்சுவை நடிகராக மலையாளத் திரையுலகிலும் தமிழ்த் திரையுலகிலும் வெற்றி பெற்றார். தமிழ், மலையாளம் மற்றும் இந்தித் திரைப்படங்களில் 300க்கும் கூடுதலான திரைப்படங்களில் நடித்துள்ளார். ஓர் திரைப்படத் தயாரிப்பாளராக அவரது வால்த்சல்யம் (1993) திரைப்படத்தின் மூலம் அறிமுகமானார். கொச்சி ஹனீபா, மகாநதி, லேசா லேசா, வேட்டைக்காரன், பாசப் பறவைகள், வானமே எல்லை உள்ளிட்ட பல்வேறு தமிழ் படங்களிலும் நகைச்சுவை மற்றும் குணசித்திர வேடங்களிலும் நடித்திருக்கிறார்.
# கொச்சி ஹனீஃபா

## இறப்பு

அவர் கல்லீரல் புற்றுநோயால் அவதிப்பட்டு இராமச்சந்திரா மருத்துவமனையில் சிகிச்சை பலனளிக்காமல் மருத்துவமனையில் பெப்ரவரி 2, 2010 அன்று மாலை 3 மணி அளவில் இறந்தார்.
# வங்கிபுரப்பு வெங்கட சாய் லட்சுமண்

**வங்கிபுரப்பு வெங்கட சாய் லட்சுமண்** (***V.V.S.Laksman*,** , பிறப்பு: நவம்பர் 1, 1974) என்பவர் இந்தியத் துடுப்பாட்ட அணியின் முன்னாள் வீரர் ஆவார். தற்போது இவர் துடுப்பாட்ட விவரணையாளராக உள்ளார். இவர் சில நேரங்களில் ''வெரி வெரி ஸ்பெசல் (VVS) எனவும் அழைக்கப்படுகிறார்.2011 ஆம் ஆண்டில் இந்தியக் குடியுரிமை விருதுகளில் நான்காவது பெரிய விருதாக கருதப்படும் பத்மசிறீ விருதினைப் பெற்றார்.  
துடுப்பாட்ட உலகக்கிண்ணத்தில் விளையாடாமல் நூறு தேர்வுத் துடுப்பாட்டங்களில் விளையாடிய வீரர்களில் லட்சுமனனும் ஒருவர் ஆவார். மெதுவாக ஓடி ஓட்டங்கள் எடுப்பவர் என்ற விமர்சனங்கள் எழுந்தன. ஆனாலும் விரைவு வீச்சு மற்றும் களத்தடுப்பு சூட்சுமங்களைத் தகர்த்து ஓட்டங்கள் சேர்ப்பவராக அறியப்படுகிறார்.  
இவர் ஐதராபாத் மாநிலத் துடுப்பாட்ட அணி, இங்கிலாந்து மாகாண அணியான லேங்கசயர் ஆகிய அணிகளுக்காகவும் உள்ளூர்ப் போட்டிகளில் விளையாடினார். இந்தியன் பிரீமியர் லீக் தொடரின் முதல் பருவகாலத்தில் டெக்கான் சார்ஜர்ஸ் அணிக்காக விளையாடினார். 2002 ஆம் ஆண்டின் விசுடன் துடுப்பாட்டாளர்களின் நாட்குறிப்பானது இவரை ஆண்டின் சிறந்த ஐந்து வீரர்களுள் ஒருவராக அறிவித்தது.  
2012 ஆம் ஆண்டில் சர்வதேச போட்டிகளில் இருந்து ஓய்வு பெறுவதாக அறிவித்தார்.
# வங்கிபுரப்பு வெங்கட சாய் லட்சுமண்

## வாழ்க்கை

வங்கிபுரப்பு வெங்கட சாய் லட்சுமண் நவம்பர் 1, 1974 இல் ஐதராபாத்து (இந்தியா), தெலுங்கானாவில் பிறந்தார். லட்சுமணின் தந்தை சாந்தாராம், தாய் சத்யபாமா ஆகிய இருவருமே புகழ்பெற்ற மருத்துவர்கள் ஆவர். லட்சுமண் ஐதராபாத்தில் உள்ள *லிட்டில் பிளவர்* உயர்நிலைப்பள்ளியில் படித்தவர். மருத்துவக் கல்லூரியில் சேர்ந்து மருத்துவம் பயின்றார். ஆனால் துடுப்பாட்டத்தை தனது வாழ்க்கையாகத் தேர்வு செய்தார்.பெப்ரவரி 4, 2015 இல் புது தில்லியில் உள்ள டெரி பல்கலைக்கழகம் இவருக்கு கௌரவ மருத்துவர் பட்டம் வழங்கியது.  
பிப்ரவரி 16, 2004 இல் குண்டூரைச் சேர்ந்த ஜி. ஆர். சைலஜா என்ற பெண்ணை திருமணம் செய்தார். எடுத்தார். அடுத்த தொடரில் ஐதராபாத் அணிக்காக ஒரு ஆட்டத்தில் மட்டுமே விளையாடினார். அதன் பிறகு அவர் அனியில் தேர்வாகவில்லை. ஆனால் 1994-95 ஆம் ஆண்டுகளில் நடைபெற்ற துலீப் கோப்பைத் தொடரில் இவர் 19 வயதிற்கு உட்பட்டோருக்கான தெற்கு அணியில் தேர்வானார். அந்தத் தொடரிலும் இவர் சிறப்பாக செயல்படத் தவறினார். அதன் பிறகான ரஞ்சிக் கோப்பைத் தொடரில் ஐந்து போட்டிகளில் 532 ஓட்டங்கள் எடுத்தார் அதில் இரண்டு நூறுகளும் அடங்கும். அதில் அவரின் சராசரி 76 ஆக இருந்தது. பின் 1995-96 துலீப் கோப்பையின் முதல் ஆட்டப் பகுதியில் 47 ஓட்டங்களையும் இரண்டாவது ஆட்டப் பகுதியில் 121 ஓட்டங்களும் எடுத்தார். இதில் அணியின் தலைவரான ராகுல் திராவிட்டுடன் இணைந்து 199 ஓட்டங்களை எடுத்தார். அதற்கு ஆண்டில் நடைபெற்ற ரன்சித் தொடரிலும் 11 ஆட்டப் பகுதியிலும் இவர் 775 ஓட்டங்களை எடுத்தார். அதில் மூன்று நூறுகளும் அடங்கும். அதில் கருநாடக மாநிலத் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 203* ஓட்டங்களை எடுத்தார். ஆத்திரேலியத் துடுப்பாட்ட அணிக்கு எதிரான பயிற்சி ஆட்டத்தில் இவர் விளையாடினார். தென்னாப்பிரிக்கத் துடுப்பாட்ட அணிக்கு எதிரான தேர்வுத் தொடருக்குத் தேர்வாவதற்கு முன்பாக இவர் 1996-97 ரஞ்சசிக் கோப்பையில் விளையாடி மூன்று ஐம்பது ஓட்டங்களை எடுத்தார்.
# வங்கிபுரப்பு வெங்கட சாய் லட்சுமண்

## வாழ்க்கை

### இந்தியன் பிரீமியர் லீக்

இந்தியன் பிரீமியர் லீக் தொடரின் முதல் பருவத்தில் இவர் டெக்கான் ஜார்ஜர்ஸ் அணி சார்பாக விளையாடினார். போட்டி துவங்கப்படுவதற்கு முன்பாக இவர் அந்த அணியின் *ஐகான் வீரராக* அறிவிக்கப்பட்டிருந்தார். ஆனால் அதனைப் பெற மறுத்ததால் அந்த அணி இவரை $375,000 அமெரிக்க டாலர்கள் மதிப்பில் ஏலத்தில் எடுத்தது.மேலும் அந்தப் பருவத்தில் அணியின் தலைவராகவு இவரை நிர்ணயம் செய்தது. ஆனால் தொடரின் பாதியிலேயே இவர் அணியில் இருந்து விலகினார்.அதனால் தலைவர் பொறுப்பு அடம் கில்கிறிஸ் இடம் ஒப்படைக்கப்பட்டது. அடுத்த இரண்டு பருவங்களுக்கும் இவரே தலைவராக இருந்தார். ஆறு போட்டிகளில் விளையாடிய லட்சுமணன் 155 ஓட்டங்களை 31 எனும் சரசரியோடு எடுத்தார். அவரின் ஸ்டிரைக் ரேட் 118 ஆக இருந்தது. பெரும்பாலும் மூன்றாவ்து வீரராகக் களம் இறங்கினார். ராயல் சேலஞ்சர்ஸ் பெங்களூரு அணிக்கு எதிராக 44 பந்துகளில் 52 ஓட்டங்கள் எடுத்தார். அந்தத் தொடரில் அவர் அடித்த ஒரே ஐம்பது ஓட்டம் அது மட்டுமே.
# வங்கிபுரப்பு வெங்கட சாய் லட்சுமண்

## சர்வதேச போட்டிகள்

1996 ஆம் ஆண்டில் அகமதாபாத்தில், தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகம் ஆனார். இதன் இரண்டாவது ஆட்டப் பகுதியில் 50 ஓட்டங்கள் எடுத்தார். கொல்கத்தாவில் நடைபெற்ற இரண்டாவது போட்டியில் 14 மற்றும் 1 ஓட்டங்கள் மட்டுமே எடுத்தார். பின் 1997 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிராக நடைபெற்ற போட்டியில் துவக்க வீரராக களம் இறங்கக் கோரினார்.பின் துவக்க வீரராகக் களமிறங்கி ஆட்டத்தின் முதல் பகுதியில் 64 ஓட்டங்கள் எடுத்தார். பின் 1998 ஆம் ஆண்டில் கொல்கத்தாவில் ஆத்திரேலியத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டத்தில் நவ்ஜோத் சிங் சித்துவுடன் இணைந்து சிறப்பான ஆட்டத்தை வெளிப்படுத்தினார். இதில் லட்சுமணன் 95 ஓட்டங்களும், சித்து 97 ஓட்டங்களும் எடுத்தனர்.
# வங்கிபுரப்பு வெங்கட சாய் லட்சுமண்

## பன்னாட்டு ஆட்டங்களில் சதங்கள்

### தேர்வு ஆட்டங்களில் சதங்கள்

| Symbol | Meaning |
| --- | --- |
| * | ஆட்டமிழக்கவில்லை. |
| தேர்வு | போட்டித் தொடரில் எத்தனையாவது தேர்வுப்போட்டி. |
| Pos. | எத்தனையாவது வீரராகக் களமிறங்கினார் என்பதைக் காட்டுகிறது |
| Inn. | ஆட்டப்பகுதி |
| H/A | h- இந்தியா- அ- வெளிநாடு |
| தோல்வி | போட்டியில் இந்தியா தோல்வி |
| வெற்றி | போட்டியில் இந்தியா வெற்றி |
| முடிவில்லை | போட்டி வெற்றி தோல்வியின்றி முடிந்தது |  
| ஒரு | 167 | ஒரு | மூன்று | 3rd | சிட்னி கிரிக்கெட் மைதானம் | வெளிநாடு | 4 சனவரி 2000 | தோல்வி |  |
| --- | --- | --- | --- | --- | --- | --- | --- | --- | --- |
| இரண்டு | 281 | மூன்று | மூன்று | 2nd | ஈடன் கார்டன்ஸ் | இந்தியா | 13 மார்ச், 2001 | வெற்றி |  |
| மூன்று | 130 | ஆறு | ஒரு | 4th | அன்டிகுவா பர்புடா | வெளிநாடு | 11 மே, 2002 | முடிவில்லை |  |
| நான்கு | 154* | ஆறு | மூன்று | 3rd | ஈடன் கார்டன்ஸ் | இந்தியா | 3 நவம்பர், 2002 | முடிவில்லை |  |
| ஐந்து | 104* | ஆறு | இரண்டு | 2nd | பஞ்சாப் துடுப்பாட்ட வாரிய அரங்கம் | இந்தியா | 20அக்டோபர் 2003 | முடிவில்லை |  |
| ஆறு | 148 | ஆறு | இரண்டு | 2nd | அடிலெய்டு நீள்வட்ட அரங்கம் | வெளிநாடு | 14 டிசம்பர், 2003 | வெற்றி |  |
| ஏழு | 178 | ஐந்து | ஒரு | 4th | சிட்னி கிரிக்கெட் மைதானம் | வெளிநாடு | 3ஜனவரி , 2004 | முடிவில்லை |  |
| எட்டு | 140 | நான்கு | இரண்டு | 1st | குயீன்ஸ் துடுப்பாட்ட அரங்கம் | வெளிநாடு | 14 செப்டம்பர், 2005 | வெற்றி |  |
| ஒன்பது | 104 | மூன்று | ஒரு | 3rd | சர்தார் பட்டேல் அரங்கம் | இந்தியா | 19 டிசம்பர், 2005 | வெற்றி |  |
| 10 | 100 | மூன்று | இரண்டு | 3rd | வார்னர் பார்க் | வெளிநாடு | 25 ஜூன் , 2006 | முடிவில்லை |  |
| 11 | 112* | ஆறு | ஒரு | 2nd | ஈடன் கார்டன்ஸ் | இந்தியா | 1 டிசம்பர் 2006 | முடிவில்லை |  |
| 12 | 109 | மூன்று | இரண்டு | 2nd | சிட்னி கிரிக்கெட் மைதானம் | வெளிநாடு | 3 சனவரி, 2008 |  |  |
| 13 | 200* | ஐந்து | ஒரு | 3rd | பெரோசா கோட்லா விளையாட்டரங்கம் | இந்தியா | 30 அக்டோபர் ,2008 | முடிவில்லை |  |
| 14 | 124* | ஐந்து | மூன்று | 2nd | மெக்லியன் பார்க் | வெளிநாடு | 30 மார்ச், 2009 | முடிவில்லை |  |
| 15 | 143* | ஐந்து | இரண்டு | 2nd | ஈடன் கார்டன்ஸ் | இந்தியா | 16 பெப்ரவரி, 2010 | வெற்றி |  |
| 16 | 103* | ஐந்து | நான்கு | 3rd | பாக்கியசோதி சரவணமுத்து அரங்கம் | வெளிநாடு | 7 ஆகஸ்டு, 2010 | வெற்றி | } |  
வங்காளதேசம் மற்றும் இங்கிலாந்து அணிகள் தவிர்த்து மற்ற அனைத்து நாட்டு அணிகளுக்கு எதிராக நூறு அடித்துள்ளார்.
# து. ராஜா

**து. ராஜா** (டி. ராஜா) வேலூர் மாவட்டம் சித்தாத்தூர் கிராமத்தில் 03.06.1949-இல் துரைசாமி - நாயகம் தம்பதியருக்கு மகனாகப் பிறந்தார். இவர் தற்போது நாடாளுமன்ற மாநிலங்களவை உறுப்பினராகப் பணியாற்றி வருகிறார். 1994 முதல் இந்திய பொதுவுடமைக் கட்சியின் தேசியச் செயலாளராகவும் பணியாற்றி வருகிறார். இவர் 21 சூலை 2019 அன்று இந்திய பொதுவுடமைக் கட்சியின் அகில இந்தியப் பொதுச் செயலாளராகத் தேர்ந்தெடுக்கப்பட்டார்.
# இரா. நல்லகண்ணு

**இரா. நல்லகண்ணு** (*R. Nallakannu*, பிறப்பு: 26 திசம்பர் 1925) சுமார் 25 ஆண்டுகள் விவசாயத் தொழிலாளர் சங்கத்தின் தலைவராக இருந்தார். 13 ஆண்டுகாலம் இந்திய பொதுவுடமைக் கட்சியின் தமிழ் மாநிலச் செயலாளராகவும் இருந்துள்ளார். இந்திய சுதந்திர போராட்டம், விவசாயிகள் போராட்டம், தீண்டாமைக்கு எதிரான போராட்டம், கனிமவளக் கொள்ளைக்கு எதிரான போராட்டம் எனத் தனது வாழ்நாளில் குறிப்பிட்ட பகுதியை போராட்டம், சிறை வாழ்க்கை என வாழ்ந்துள்ளார்.
# இரா. நல்லகண்ணு

## வாழ்க்கை வரலாறு

பிரிக்கப்படாத திருநெல்வேலி மாவட்டம், மாவட்டப் பிரிவினைக்குப் பின்பு, தூத்துக்குடி மாவட்டம் ஸ்ரீவைகுண்டத்தில் 26 திசம்பர், 1925-ஆம் ஆண்டு பிறந்தார். நல்லகண்ணு 18-ஆவது வயதிலேயே இந்திய கம்யூனிஸ்ட் கட்சியில் தன்னை இணைத்துக் கொண்டார்.  
ஸ்ரீவைகுண்டம் பகுதியில் இரண்டாயிரம் மூட்டை நெல் வைத்திருப்பதைக் கண்டுபிடித்து ஜனசக்தி பத்திரிகையில் எழுதினார். அதைப் படித்த கலெக்டர், உடனடியாக நடவடிக்கை எடுத்து அத்தனை மூட்டைகளையும் பறிமுதல் செய்தார். இவருடைய முதல் நடவடிக்கை இதுவாகும். இனிமேல் மக்களுக்காக முழு நேரமும் உழைப்பது என்று முடிவெடுத்தார். அப்பாவிடம் சொல்லாமல் வீட்டைவிட்டு வெளியேறினார். கம்யூனிஸ்ட் கட்சிக்குத் தடைவிதிக்கப்பட்டபோது நெல்லைச் சதி வழக்கில் கைது செய்யப்பட்டார். ஏழு ஆண்டுகள் இருட்டறை வாழ்க்கை, வெளியில் வந்தபோது நாடு சுதந்திரம் அடைந்திருந்தது. அன்று ஆரம்பித்தது அரசியல் பயணம் இன்று வரை தொடர்கிறது.
# இரா. நல்லகண்ணு

## சாதி எதிர்ப்புப் போராளி

இவருடைய 80 ஆவது பிறந்த நாளை முன்னிட்டு ஒரு கோடி ரூபாய் வசூலித்து கொடுத்தது கட்சி. அதை அந்த மேடையில் வைத்து கட்சிக்கே திருப்பிக் கொடுத்து விட்டார். தமிழக அரசு அம்பேத்கர் விருது கொடுத்து ஒரு இலட்சம் ரூபாயை வழங்கியது. அதில் பாதியைக் கட்சிக்கும் மீதியை விவசாயத் தொழிலாளர் சங்கத்துக்கும் கொடுத்துவிட்டார்.  
சாதிய அக்கிரமங்களுக்கு எதிராகத் தொடர்ந்து குரல் கொடுத்து வருபவர். அதற்காக தன் வாழ்க்கையைச் சிறைக்கொட்டடிகளிலும், தலைமறைவு வாழ்க்கையிலும் கழித்தவர்.
# இரா. நல்லகண்ணு

## சாதி எதிர்ப்புப் போராளி

### விருதுகள்

- தமிழக ஆளுநர் சுர்ஜித் சிங் பர்னாலாவிடமிருந்து சகாயோகி விருது (14 ஆகத்து 2007)
- தமிழக அரசின் அம்பேத்கர் விருது (2007)
- அகில இந்திய மகாத்மா காந்தி சமூக நல மன்றத்தின் சமூக சேவைக்கான காந்திய விருது (3 அக்டோபர் 2008)
- மாவட்ட எழுத்தாளர் சங்கத்தின் ஜீவா விருது (21 சனவரி 2009)
- தகைசால் தமிழர் விருது (2022)
# இரா. நல்லகண்ணு

## சாதி எதிர்ப்புப் போராளி

### போட்டியிட்ட மக்களவைத் தொகுதி

| தேர்தல் | தொகுதி | கட்சி | முடிவு | வாக்கு % | எதிர்த்துப் போட்டியிட்டவர் | எதிர்த்துப் போட்டியிட்டவர் கட்சி | எதிர்த்தவர் வாக்கு % |
| --- | --- | --- | --- | --- | --- | --- | --- |
| 1999 இந்தியப் பொதுத் தேர்தல் | கோயம்புத்தூர் மக்களவைத் தொகுதி | இந்தியப் பொதுவுடைமைக் கட்சி | 43.02 | ச. பொ. இராதாகிருஷ்ணன் | பாரதிய ஜனதா கட்சி | 49.21 | } |
# நிர்வாகத் தீர்ப்பாயங்கள்

**நிர்வாகத் தீர்ப்பாயங்கள்** நிர்வாகத்துறையால் ஏற்படுத்தப்படுகின்றன. இவை அரசு குழுமங்கள். இதன் உறுப்பினர்கள் நிர்வாகத்துறையினால் நியமனம் செய்யப்படுகின்றனர். நிர்வாகத் தீர்ப்பாயம் சுதந்திரமாகவும், நடுநிலைமையாகவும் நீதித் தீர்ப்பு வழங்குகின்றது.
# நிர்வாகத் தீர்ப்பாயங்கள்

## சில நிர்வாகத் தீர்ப்பாயங்கள்

இந்தியாவில் வருமான வரித் தீர்ப்பாயம்,விற்பனை வரித் தீர்ப்பாயம் போன்று பல நிர்வாகத் தீர்ப்பாயங்கள் அமைக்கப்பட்டுள்ளன. இந்தியாவில் தீர்ப்பாயங்கள் ஒவ்வொன்றும் சிறப்பு நோக்கத்துடன் கொண்டு வரப்பட்டன. எனவே சிறப்பு நடைமுறைகளே அங்கு உபயோகப்படுத்தப்படுகின்றன. இந்தியாவில் உள்ள தீர்ப்பாயங்கள் உயர்நீதி மன்றத்திற்கும், உச்ச நீதிமன்றத்திற்கும் கட்டுப்பட்டவையாக உள்ளன. தீர்ப்பின் மீது சீராய்வு செய்ய உயர், உச்சநீதிமன்றங்களுக்கு அதிகாரம் உண்டு.
# நிர்வாகத் தீர்ப்பாயங்கள்

## தீர்ப்பாயத்தின் பணி

தீர்ப்பாயம் ஒரு குறிப்பிட்ட நோக்கத்திற்காகத் தோற்றுவிக்கப்பட்டு, நீதிமன்றம் போன்று செயல்படும். ஆனால், உண்மையில் இவை நீதிமன்றம் அன்று. தீர்ப்பாயங்களுக்கும், நீதிமன்றங்களுக்கும் நிறைய வேற்றுமைகள் உள்ளன.  
தீர்ப்பாயங்களில் நீதிபதிகள் அல்லது அதற்குத் தகுதி உடையவர்கள் தலைவர்களாக இருப்பார்கள். அவர்கள் உரிமையியல் நீதிமன்றத்திற்குரிய சில அதிகாரங்களைக் கொண்டு நீதி வழங்குவார்கள். இந்தத் தீர்ப்பாயம் எவரையும் முன் தோன்றுமாறு கட்டாயப்படுத்தவோ, பத்திரங்களையோ, பிரமாணப் பத்திரம் மீது சான்று பெறவோ ஆணைக்கு அனுப்பவோ அதிகாரம் பெற்றுள்ளது.  
இந்தியத் தண்டனைச் சட்டம் பிரிவுகள் 193, 195, 228 படியும் குற்றவியல் நடைமுறைச் சட்டம் பிரிவுகள் 345, 346ன் படி தீர்ப்பாயங்கள் உரிமையியல் நீதிமன்றங்களாகக் கருதப்படும். இந்திய சாட்சிச் சட்டம் மற்றும் விசாரணை முறைச் சட்டங்கள் முன் தீர்ப்புத்தடை, முன் தீர்ப்பு முறை சட்டப் பொது கோட்பாடுகள் முரண்தடை முதலியன தீர்ப்பாயங்களில் தீர்ப்புகளுக்குப் பொருந்துவதில்லை. இவையனைத்தும் நீதிமன்ற நடவடிக்கைகளுக்கேப் பொருந்தும். தீர்ப்பாயத்தின் தீர்ப்புகள் நீதித்தன்மை வாய்ந்தனவே. ஆனாலும் நீதிமன்றத் தீர்ப்புகள் அல்ல.
# இந்தியப் போக்குவரத்துக் கழகங்கள்

இந்திய அரசு இந்தியாவின் ஒவ்வொரு மாநிலத்திலும் போக்குவரத்துக் கழகங்களை அமைத்து மக்களின் தரைவழிப் போக்குவரத்துக்கு உதவுகின்றது. இந்தப் போக்குவரத்துக் கழகங்களுக்கு நடுவண் அரசு குறிப்பிட்ட பங்கும், மாநில அரசு குறிப்பிட்ட பங்கும் முதலீடு செய்துள்ளன. இது தவிர இந்தக் கழகங்கள் தனியாக பங்குகளை வெளியிடுகின்றன. இந்த பங்குகளுக்கு முதல், பங்குகள், பங்காதாயங்கள் போன்றவைகளுக்கு அரசு உத்திரவாதம் அளிக்கிறது.
# இந்தியப் போக்குவரத்துக் கழகங்கள்

## பணிகள்

- போக்குவரத்துக் கழகத்தின் முக்கியப் பணி தரைவழிப் பாதையை மிகவும் குறைவான செலவில் மக்களுக்கு அளிப்பது.
- மக்களுக்குத் தேவையான அளவு பேருந்துகளை இயக்குதல்
- போக்குவரத்துக் கழகம் தேவையானவற்றை உற்பத்தி செய்வது, தேவைப்படும்போது. நிலம். சொத்து ஆகியவற்றை வாங்கவும். விற்கவும் செய்வது.
- மாநில அரசின் அனுமதியுடன் பணத்தைக் கடனாக வாங்கலாம்.
# இந்தியப் போக்குவரத்துக் கழகங்கள்

## வரவு செலவு தணிக்கை

ஒவ்வொரு ஆண்டும் போக்குவரத்துக் கழகத்தின் வரவு செலவு கணக்குகளை மாநில அரசிடம் அளிக்க வேண்டும். இது மாநில அரசால் அங்கீகரிக்கப்பட வேண்டும். இக்கழகத்தின் கணக்குகள் அனைத்தும் மாநில அரசின் தணிக்கைக் குழுவினால் சரிபார்க்கப்படுகின்றன.
# சே கட்லர்

**சே கட்லர்** *(Jay Cutler)* அமெரிக்காவிலுள்ள ச்டெர்லிங்கில் பிறந்த புகழ் பெற்ற உடல் கட்டுபவர் ஆவார். இவரது இயற்பெயர் **சாசன் இசாக் கட்லர்** *(Jason Isac Cutler)* என்பதாகும். இவர் உடல் கட்டுதல் உலகின் உயரிய விருதான திரு. ஒலிம்பியா பட்டத்தை நான்கு முறை வென்றவர். ஒரு முறை பட்டத்தை இழந்த பிறகு மறுமுறை வென்றவர் இவர் ஒருவரே ஆவார்.
- தொடைகள்:
- கெண்டைக் கால்:
- கைகள்:
- கழுத்து:
- மார்பு:
- இடுப்பு:
# பாய்ம விசையியல்

பாய்மங்களின் இயக்கம் பற்றியும் அவற்றின் மீது செயல்படும் விசைகளைப் பற்றியும் அறிவது **பாய்ம விசையியல்** அல்லது **பாய்ம இயந்திரவியல்** (*Fluid mechanics*) எனப்படும். இத்துறை இருவகைப்படும்:
- பாய்ம நிலையியல் (*Fluid statics* ) -- நிலையாக உள்ள பாய்மத்தைப் பற்றி அறிவது.
- பாய்ம இயக்கவிசையியல் ( *Fluid dynamics* ) -- இயக்கத்தில் உள்ள பாய்மத்தைப் பற்றி அறிவது.
இது தொடர்ம விசையியலின் அங்கமாகும். பாய்ம விசையியல், குறிப்பாக பாய்ம இயக்கவிசையியல், பல தீர்வுகாணப்படாத அல்லது பகுதியாக தீர்வு காணப்பட்ட சிக்கல்களுடன் ஆராய்ச்சிக்குரியத் துறையாக விளங்குகிறது. இத்தீர்வுகள் மிகவும் சிக்கலான கணித முறைகளை கையாள்கின்றன. சிலநேரங்களில் இவற்றை கணினிகளைப் பயன்படுத்தி எண்சார் பகுப்பியல் முறையில் தீர்வு காண வேண்டியுள்ளது. தற்காலத்தில் கணிப்பியப் பாய்ம இயக்கவியல் (CFD), என்ற புதியத்துறை பாய்ம விசையியில் சிக்கல்களை தீர்க்கவே உருவாக்கப்பட்டுள்ளது.
# காத்தான்குடி பிரதேச செயலாளர் பிரிவு

**காத்தான்குடி பிரதேச செயலாளர் பிரிவு** இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். காத்தான்குடி பிரதேச செயலாளர் பிரிவில் 18 கிராம அலுவலர் பிரிவுகள் உள்ளன.  
1. புதிய காத்தான்குடி வடக்குப் பிரிவு,
1. புதிய காத்தான்குடி தெற்குப் பிரிவு,
1. காத்தான்குடி பிரிவு 2 வடக்கு,
1. காத்தான்குடி பிரிவு 3 கிழக்கு,
1. காத்தான்குடி பிரிவு 4,
1. காத்தான்குடி பிரிவு 6 மேற்கு,
1. காத்தான்குடி பிரிவு 6 தெற்கு,
1. காத்தான்குடி பிரிவு 6,
1. புதிய காத்தான்குடி கிழக்குப் பிரிவு,
1. புதிய காத்தான்குடி மேற்குப் பிரிவு,
1. காத்தான்குடி பிரிவு 3,
1. காத்தான்குடி பிரிவு 2,
1. காத்தான்குடி பிரிவு 1,
1. காத்தான்குடி பிரிவு 5 தெற்கு,
1. காத்தான்குடி பிரிவு 4 மேற்கு,
1. காத்தான்குடி பிரிவு 5,
1. காத்தான்குடி பிரிவு 1 தெற்கு,
1. காத்தான்குடி பிரிவு 3 மேற்கு,  
ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், மண்முனைப்பற்று பிரதேச செயலாளர் பிரிவும், மேற்கில் மண்முனை மேற்கு பிரதேச செயலாளர் பிரிவும், வடக்கில் மட்டக்களப்பு பிரதேச செயலாளர் பிரிவும், கிழக்கில் இந்தியப் பெருங்கடலும், எல்லைகளாக உள்ளன.
# கோ. க. மணி

**கோ. க. மணி** (ஜி. கே. மணி) ஒரு தமிழக அரசியல்வாதி, பாட்டாளி மக்கள் கட்சியின் மாநிலத் தலைவராக1997 முதல் 2022 வரை பணியாற்றினார்.  
சேலம் மாவட்டம் மேட்டூர் அருகே உள்ள கோவிந்தபாடி கிராமத்தில் 06-03-1952ல் பிறந்தார். 1996, 2001 ஆகிய இருமுறை பென்னாகரம் சட்டமன்றத் தொகுதியிலிருந்தும், 2006ல் மேட்டூர் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராகப் பணியாற்றியுள்ளார். 2021 ஆம் ஆண்டில் நடைபெற்ற சட்டமன்றத் தேர்தலில் பென்னாகரம் தொகுதியில் இருந்து பாட்டாளி மக்கள் கட்சி சார்பில் சட்டமன்ற உறுப்பினரானார்.  
இவரது மகன் தமிழ்குமரன் மக்கள் தொலைக்காட்சி இயக்குநராகப் பணியாற்றி வருகிறார்.
# காடுவெட்டி குரு

**காடுவெட்டி குரு** (*Kaduvetti Guru*) என்றழைக்கப்படும் **செ. குரு** என்கிற **செ. குருநாதன்** (*J. Gurunathan*) ஒரு தமிழ்நாட்டு அரசியல்வாதி ஆவார். இவர் பாட்டாளி மக்கள் கட்சியின் முன்னணித் தலைவராகவும் மாநில வன்னியர் சங்கத் தலைவராகவும் பணியாற்றினார்.
# காடுவெட்டி குரு

## இளமைக்காலம்

குரு அரியலூர் மாவட்டம் உடையார்பாளையம் வட்டம் ஜெயங்கொண்டம் அருகே உள்ள காடுவெட்டி கிராமத்தில், 1961-ஆம் ஆண்டு பிப்ரவரி 1 அன்று பிறந்தார். இவரது தந்தை செயராமன் படையாட்சி மற்றும் தாயார் கல்யாணி அம்மாள் ஆகியோர் ஆவர். இவரின் தந்தையார் இந்திய கம்யூனிஸ்ட் கட்சியின் நிர்வாகியும் பாட்டாளி மக்கள் கட்சியின் நிறுவனர் இராமதாசின் நெருங்கிய உறவினரும் ஆவார். இவரது தந்தையார், குரு சிறு வயதாக இருக்கும் போது எதிரியால் கொல்லப்படுகிறார். பின்னர் குருவின் குடும்பம் அவரது தாயாரின் சொந்த ஊரான கும்பகோணத்திற்கு இடம்பெயர்ந்தது. குரு தன் பள்ளிப் படிப்பை கும்பகோணம் பாணாதுறை உயர்நிலைப் பள்ளியில் பயின்றார். அண்ணாமலைப் பல்கலைக்கழகத்தில் வரலாற்றுத் துறையில் முதுகலைப் பட்டம் பெற்றார்.
# காடுவெட்டி குரு

## அரசியல் வாழ்க்கை

1986இல், குரு காடுவெட்டியில் திமுகவின் கிளைச் செயலாளராக இருந்தார். அப்பகுதியில் உள்ள வன்னியர்களுக்குத் திமுகவில் முக்கியத்துவம் கொடுக்கப்படவில்லை எனக் கருதி அக்கட்சியில் இருந்து விலகினார். பின்னர் வன்னியர் சங்கத்தை விரிவுபடுத்துவதற்காக எம். கே. ராஜேந்திரன், வீரபோக. மதியழகன் ஆகியோர், பா.ம.க. நிறுவனர் இராமதாஸ் தலைமையில் குருவை வன்னியர் சங்கத்தில் இணைத்தனர். படிப்படியாக செயற்குழு உறுப்பினர், ஒருங்கிணைந்த திருச்சி மாவட்டச் செயலாளர் முதலிய பதவிகளை வகித்து பாமகவில் வளர்ந்தார். பின்பு வன்னியர் சங்கத் தலைவராகப் பதவியேற்றார். இவர் அரியலூர் மாவட்டத்தில் மாற்று சமுதாய சமநிலையை கருத்தில் கொண்டு ஏழு அம்பேத்கர் சிலைகளை திறந்து வைத்தார். தன் சொந்த மாவட்டமான அரியலூரில் இரட்டைக்குவளை முறையை ஒழித்தார். வன்னிய குல சத்திரிய இளைஞர்களால் *மாவீரன் குரு* என்றழைக்கப்பட்டார். இருமுறை தமிழ்நாடு சட்டமன்ற உறுப்பினராக இருந்துள்ளார். குரு தன் சமுதாயத்தின் வளர்ச்சிக்காக வாழ்வின் இறுதிநாள் வரைப் போராடியுள்ளார். இவர் இருமுறை குண்டர் சட்டத்தின் கீழ் கைது செய்யப்பட்டு சிறை சென்றுள்ளார்.
# காடுவெட்டி குரு

## தேர்தல்கள்

குரு 2001ல் ஆண்டிமடம் சட்டமன்றத் தொகுதியிலிருந்தும் 2011ல் ஜெயங்கொண்டம் சட்டமன்றத் தொகுதியிலிருந்தும் வெற்றி பெற்று தமிழக சட்டபேரவை உறுப்பினராக பணியாற்றியுள்ளார்.
# காடுவெட்டி குரு

## மறைவு

குரு நுரையீரல் தொற்று காரணமாக அவதிப்பட்டு வந்த நிலையில், சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். 2018 மே 25 அன்று இவரது உடல் நிலை மிகவும் கவலைக்கிடமாகி, சிகிச்சைப் பலனின்றி அன்று இரவு காலமானார். பின்னர் இவரது உடல் சொந்த ஊரான காடுவெட்டியில் நல்லடக்கம் செய்யப்பட்டது.
# மண்முனைப்பற்று பிரதேச செயலாளர் பிரிவு

**மண்முனைப்பற்று பிரதேச செயலாளர் பிரிவு** (*ஆரையம்பதி*) இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். இப் பிரதேச செயலாளர் பிரிவில் 27 கிராம அலுவலர் பிரிவுகள் உள்ளன.  
1. ஆரையம்பதி 01,
1. ஆரையம்பதி 02,
1. ஆரையம்பதி 03,
1. ஆரையம்பதி மத்தி,
1. ஆரையம்பதி கிழக்கு,
1. ஆரையம்பதி வடக்கு,
1. ஆரையம்பதி தெற்கு,
1. ஆரையம்பதி மேற்கு,
1. காங்கேயனோடை,
1. காங்கேயனோடை தெற்கு,
1. கிரான்குளம்,
1. கிரான்குளம் மத்தி,
1. கிரான்குளம் வடக்கு,
1. கிரான்குளம் தெற்கு,
1. கோவில்குளம்,
1. மண்முனை,
1. மாவிலங்கந்துறை,
1. ஒள்ளிக்குளம்,
1. பாலமுனை,
1. புதுக்குடியிருப்பு,
1. புதுக்குடியிருப்பு வடக்கு,
1. புதுக்குடியிருப்பு தெற்கு,
1. ராஜதுரை கிராமம்,
1. செல்வாநகர்,
1. செல்வாநகர் கிழக்கு,
1. தாழங்குடா,
1. வேடர்குடியிருப்பு  
ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், மண்முனை தெற்கும் எருவில் பற்றும் பிரதேச செயலாளர் பிரிவும், மேற்கில் மட்டக்களப்புக் கடலேரியும், வடக்கில் காத்தான்குடி பிரதேச செயலாளர் பிரிவும், கிழக்கில் இந்தியப் பெருங்கடலும்,எல்லைகளாக உள்ளன.  
இப்பிரிவு --- சதுர கிலோமீட்டர் பரப்பளவு கொண்டது.
# மண்முனை வடக்கு பிரதேச செயலாளர் பிரிவு

**மண்முனை வடக்கு பிரதேச செயலாளர் பிரிவு** இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். மட்டக்களப்பு நகரமும் இப்பிரிவிலேயே உள்ளது. இப் பிரதேச செயலாளர் பிரிவில் புளியந்தீவு, மாந்தீவு, எருமைத்தீவு என்னும் தீவுகளும் உட்பட்ட 47 கிராம அலுவலர் பிரிவுகள் உள்ளன.  
1. அமிர்தகழி,
1. அரசடி,
1. பாரதிபுரம்,
1. டச் பார்,
1. ஞானசூரியம் சதுக்கம்,
1. இருதயபுரம் மத்தி,
1. இருதயபுரம் கிழக்கு,
1. இருதயபுரம் மேற்கு,
1. ஜயந்திபுரம்,
1. கல்லடி,
1. கல்லடி முகத்துவாரம்,
1. கல்லடி உப்போடை,
1. கல்லடி வேலூர்,
1. கருவேப்பங்கேணி,
1. கொக்குவில்,
1. கூழாவடி,
1. கூழாவடி கிழக்கு,
1. கோட்டைமுனை,
1. மாமாங்கம்,
1. நாவற்குடா கிழக்கு,
1. நாவற்குடா தெற்கு,
1. நொச்சிமுனை,
1. ஊறணி,
1. பாலமீன்மடு,
1. பனிச்சலடி,
1. பெரிய உப்போடை,
1. புளியந்தீவு மத்தி,
1. புளியந்தீவு கிழக்கு,
1. புளியந்தீவு தெற்கு,
1. புளியந்தீவு மேற்கு,
1. புன்னைச்சோலை,
1. புதுநகர்,
1. சத்துருக்கொண்டான்,
1. சேத்துக்குடா,
1. சின்ன ஊறணி,
1. தாமரைக்கேணி,
1. தாண்டவன்வெளி,
1. திமிலதீவு,
1. திருச்செந்தூர்,
1. திருப்பெருந்துறை,
1. திசவீரசிங்கம் சதுக்கம்,
1. வீச்சுக்கல்முனை,
1. வெட்டுக்காடு,  
ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், காத்தான்குடி பிரதேச செயலாளர் பிரிவும், மேற்கில் மட்டக்களப்புக் கடலேரியும், வடக்கில் ஏறாவூர்ப்பற்று பிரதேச செயலாளர் பிரிவும், கிழக்கில் இந்தியப் பெருங்கடலும்,எல்லைகளாக உள்ளன.  
இப்பிரிவு --- சதுர கிலோமீட்டர் பரப்பளவு கொண்டது.
# எஸ். டி. சோமசுந்தரம்

**சே. து. சோமசுந்தரம்**(ஆங்கிலம்: S.D.Somasundaram ) தமிழக அரசியல்வாதியாகவும் தமிழ்நாடு முன்னாள் வருவாய்த்துறை அமைச்சராகவும் பணியாற்றியவர். இவர் தஞ்சாவூர் மாவட்டம் பட்டுக்கோட்டை அருகே உள்ள செண்டாங்காடு கிராமத்தில் 1930 இல் பிறந்தார். சிதம்பரம் அண்ணாமலை பல்கலைகழகததில் இளநிலை பொறியியல் பட்டம் பெற்றார். தமிழ்நாடு மின்சார வாரியத்தில் இளநிலை பொறியாளராக பணியாற்றியுள்ளார்.  
1980ல்பட்டுக்கோட்டை சட்டமன்றத் தொகுதியிலிருந்தும் 1991ல் தஞ்சாவூர் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராக இருமுறை பணியாற்றியுள்ளார். இவர் தமிழக சட்டபேரவையில் உறுப்பினராகவும், இருமுறை 1971, 1977 தஞ்சாவூர் மக்களவைத் தொகுதி உறுப்பினராகவும் தேர்ந்தெடுக்கப்பட்டவர். மேலும் இவர் எம்.ஜி.ஆர், ஜெ. ஜெயலலிதா அமைச்சரவைகளில் வருவாய்த்துறை அமைச்சராகவும் பணியாற்றியுள்ளார்.  
தன்னுடைய அரசியல் வாழ்க்கையின் தொடக்கத்தில் திராவிடர் கழகத்திலும், பின்னர் திராவிட முன்னேற்றக் கழகத்திலும், அதன் பின் அண்ணா திராவிட முன்னேற்றக் கழகத்திலும் இருந்த பின்னர் தம் சொந்த கட்சியான *நமது கழகம்* என்ற தனி அமைப்பை நடத்தினார். பின்னர் மீண்டும் அண்ணா திராவிட முன்னேற்றக் கழகத்தில் இணைந்தார். இவர் 06-12-2001ல் காலமானார்.
# கே. ஏ. கிருஷ்ணசாமி

**கே.ஏ.கிருஷ்ணசாமி** (*K.A.Krishnaswamy* மார்ச் 24, 1932 - மே 18, 2010) தமிழக அரசியல்வாதி மற்றும் தமிழ்நாடு அமைச்சராக பணியாற்றியவர்.
# கே. ஏ. கிருஷ்ணசாமி

## வாழ்க்கைக் குறிப்பு

இவர் திருப்பூர் மாவட்டம் உடுமலைப்பேட்டை அருகே உள்ள கணியூரில் பிறந்தார். இவரது மனைவி பெயர் புனிதவதி. இவருக்கு அருண், முகில் என்ற இரு மகன்களும், மாங்கனி, கயல்விழி என்ற இரு மகள்களும் உள்ளனர். இவரது அண்ணன் முன்னாள் சட்டப்பேரவைத் தலைவர் கே. ஏ. மதியழகன்.
# கே. ஏ. கிருஷ்ணசாமி

## அரசியலில்

கே.ஏ.கே. என அழைக்கப்படும் கே. ஏ. கிருஷ்ணசாமி திராவிட மாணவர் இயக்கத்தில் தீவிரமாக ஈடுபட்டவர். ஒருமுறை 1972 - 1978 வரை மாநிலங்களவை உறுப்பினராகவும், மூன்றுமுறை 1980, 1984, மற்றும் 1991ல் ஆயிரம் விளக்கு சட்டமன்றத் தொகுதியிலிருந்து தேர்ந்தெடுக்கப்பட்டு தமிழக சட்டபேரவை உறுப்பினராக பணியாற்றினார். எம்.ஜி.ஆர், ஜெ. ஜெயலலிதா அமைச்சரவைகளில் அமைச்சராகவும் பணியாற்றினார்.  
*புரட்சித்தலைவர்* என்ற பட்டத்தை சென்னை மெரீனா கடற்கரையில் 10 இலட்சம் அதிமுக தொண்டர்கள் முன்னிலையில் எம்.ஜி.ஆருக்கு கே. ஏ. கிருஷ்ணசாமி வழங்கினார்.
# பூதிப்புரம்

**பூதிப்புரம்** (*Boothipuram*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், போடி நாயக்கனூர் வட்டத்தில் உள்ளது. இது தேனியிலிருந்து 4 கிலோ மீட்டர் தொலைவில் அமைந்துள்ள பேரூராட்சியாகும்.
# பூதிப்புரம்

## ஊர் அமைப்பு

இந்த ஊர் தமிழ்நாடு உள்ளாட்சி மன்றங்கள் அமைப்பில் **முதலாம் நிலைப் பேரூராட்சி** எனும் நிலையில் உள்ளது. சுமார் 11.65 சதுர கிலோ மீட்டர் பரப்பு அளவுடைய இந்த ஊர் பூதிப்புரம், வாழையாத்துப்பட்டி மற்றும் ஆதிபட்டி போன்ற ஊர்களை உள்ளடக்கியது. இது பதினைந்து வார்டுகளாகப் பிரிக்கப்பட்டு இருக்கிறது. இந்த 15 வார்டுகளில் 56 தெருக்கள் இருக்கின்றன. ஆதிப்பட்டி, வாழையாத்துப்பட்டி, கோடாங்கிப்பட்டி, மாரியம்மன் கோவில் பட்டி, மஞ்சி நாயக்கன் பட்டி ஊர்களை எல்லையாகக் கொண்டுள்ளது.  
வாழையாத்துப்பட்டி;  
பூதிப்புரம் பேரூராட்சியின் கட்டுப்பாட்டில் உள்ளது. பூதிப்புரம், ஆதிப் பட்டி ஊர்களை எல்லையாகக் கொண்டுள்ளது.
# பூதிப்புரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 9,623 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பூதிபுரம் மக்களின் சராசரி கல்வியறிவு 60% ஆகும், இதில் ஆண்களின் கல்வியறிவு 69%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே. பூதிப்புரம் மக்கள் தொகையில் 12% ஆறு வயதுக்குட்பட்டோர் ஆவார்கள்.
# பூதிப்புரம்

## நீர் ஆதாரங்கள்

1. கொட்டகுடி ஆறு
1. வாழை ஆறு
1. கல் ஆறு
1. ராஜபூபால சமுத்திர கண்மாய்
# பூதிப்புரம்

## முக்கிய கோவில்கள்

1. ஊர்காவலப்பன் திருக்கோயில்
1. வரதராஜபெருமாள் திருக்கோவில்
1. மரக்காமலை சன்னாசியப்பன் திருக்கோவில்
1. ஆலமர முனீஸ்வரன் கோவில்
1. காளியம்மன் கோவில்
1. விநாயகர் கோவில்
1. சுப்பிரமணிய சுவாமி கோவில்
1. பேச்சியம்மன் கோவில்
1. சக்தி விநாயகர் ஆலையம்
1. பட்டாளம்மன் கோவில்
1. ஆதிபராசக்தி அம்மன் உடனுறை ஶ்ரீ நஞ்சுண்டேஸ்வர ஸ்வாமி திருக்கோயில்
1. மரக்காமலை மகாமுனீஸ்வர ஸ்வாமி
1. சாஸ்தா சீரடி சாய்பாபா திருக்கோயில்
1. முத்தாலம்மன் திருக்கோயில்
1. காளியம்மன் கோவில்
1. அய்யனார் கோவில்
# பூதிப்புரம்

## முக்கிய திருவிழாக்கள்

1. சித்திரை திருவிழா (தமிழ் வருடபிறப்பு)
1. ஊர்காவலப்பசுவாமி கோவில் திருவிழா
1. வரதராஜபெருமாள்சுவாமி கோவில் திருவிழா
1. காளியம்மன் கோவில் திருவிழா
1. புரட்டாசி வார திருவிழா (ஆஞ்சநேயர் பவனி)
1. ஆடி அம்மாவாசை மரக்காமலை சாஸ்தா கோவில் திருவிழா
1. கெளமாரியம்மன் கோவில் திருவிழா
1. நஞ்சுண்டேஸ்வர ஸ்வாமி திருக்கோயில் திருவிழாக்கள்  
=மேற்கோள்கள்==
# பூதிப்புரம்

## வெளியிணைப்புகள்

- பூதிப்புரம் ஊர் குறித்த ஆங்கிலப் பக்கம்
# அனுமந்தன்பட்டி

**அனுமந்தன்பட்டி** (*Hanumandanpatti*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தம்பாளையம் வட்டத்தில் அமைந்துள்ளது. இது தேனி - கம்பம் நெடுஞ்சாலையில் உள்ளது.  
2011-ஆம் ஆண்டு மக்கள்தொகை கணக்கெடுப்பின் படி, 10,619 மக்கள்தொகையும், 7 சகிமீ பரப்பும், 15 வார்டுகளும், 45 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# ஹைவேவிஸ்

**ஹைவேவிஸ்** (ஆங்கிலம்:Highwavys) என்பது இந்தியாவின் தமிழ்நாடு மாநிலத்தில் தேனி மாவட்டம், உத்தமபாளையம் வட்டம் சின்னமனூர் அருகே மேற்குத் தொடர்ச்சி மலையில், கடல் மட்டத்தில் இருந்து 1,500 மீட்டர் உயரத்தில் அமைந்துள்ளது. ஹைவேவிஸ் இப்பேரூராட்சிக்குட்பட்ட கிராமங்கள் **மேகமலை**, மணலாறு, அப்பர்மணலாறு, வெண்ணியாறு, மகராஜன்மெட்டு, இரவங்கலாறு ஆகும்.  
இப்பகுதியில் தேயிலை, காப்பி, மிளகு உள்ளிட்ட பணப்பயிர்கள் விவசாயம் செய்யப்படுகின்றன. இப்பகுதிகளில் 10 ஆயிரத்துக்கும் மேற்பட்ட தோட்ட தொழிலாளர்கள் வசித்து வருகின்றனர். இதன் மலை அடிவாரத்தில் அமைந்துள்ள தென்பழநியில் இருந்து ஹைவேவிஸ் கிராமத்துக்கு 18 கொண்டை ஊசி வளைவுகள் கொண்ட மலைப்பாதை ஆங்கிலேயர் காலத்தில் அமைக்கப்பட்டது.  
இப்பேரூராட்சி, 2011-ஆம் ஆண்டு மக்கள்தொகை கணக்கெடுப்பின் படி, 4,882 மக்கள்தொகையும், 46.82 ச.கி.மீ. பரப்பும், 15 வார்டுகளும், 15 தெருக்களும் கொண்டது. இப்பேரூராட்சியானது ஆண்டிபட்டி (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# ஹைவேவிஸ்

## போக்குவரத்து வசதிகள்

தேனியிலிருந்து 55 கி.மீ. தொலைவில் அமைந்த ஹைவேவிஸ் செல்ல, தேனியிலிருந்து, சின்னமனூர், மேகமலை வழியாகச் செல்ல பேருந்து வசதிகள் உள்ளது.
# தென்மேற்கு பருவப் பெயர்ச்சிக் காற்று

**தென்மேற்கு பருவப் பெயர்ச்சிக் காற்று** இந்தியாவில் சூன் முதல் செப்டம்பர் வரை 4 மாதங்கள் வீசும் பருவப் பெயர்ச்சிக் காற்று ஆகும். கோடை காலத்தில் தார் பாலைவனம் மற்றும் அதைச்சுற்றியுள்ள இந்தியாவின் வட, நடுப்பகுதிகள் சூடாவதால் அங்கு குறைந்த காற்றழுத்தம் உண்டாகிறது. அதை ஈடு செய்ய ஈரப்பதம் மிக்க காற்று இந்தியாவின் இந்தியப் பெருங்கடலின் தென் மேற்கு பக்கத்திலிருந்து அப்பகுதியை நோக்கி வீசுகிறது.இந்தக் காற்று இமயமலைகளில் முட்டி மேலெழுந்து தீபகற்ப இந்தியாவில் மழை மேகங்களை குவிக்கிறது. இம்மேகங்கள் இமயமலையைத் தாண்டமுடியாத நிலையில் மேலே எழுகின்றன. இதனால் வெப்பம் குறைந்து மழையாகப் பெய்கிறது. சூன் 1 ஆம் தேதி கேரளத்தின் முனையில் துவங்கும் இப்பருவ மழை படிப்படியாக முன்னேறி கடலோரக் கருநாடகாவில் சூன் முதல்வாரத்திலும் மும்பை மற்றும் கொங்கண் கடற்கரைப் பகுதிகளில் சூன் இரண்டாம் வாரத்திலும் துவங்குகின்றன. தலைநகர் தில்லியில் சூலை மாதம் துவங்குகிறது. கொல்கத்தா மற்றும் வடகிழக்கு மாநிலங்களில் சூன் முதல்வாரத்தில் பருவமழை துவங்குகின்றது. இந்த மழைக்காலத்தில் இந்தியாவில் சில பகுதிகள் வரை மழைநீர் பெறுகின்றன.
# தென்மேற்கு பருவப் பெயர்ச்சிக் காற்று

## பிரிவுகள்

இந்தப் பருவப் பெயர்ச்சிக் காற்றினை அவை வீசும் பகுதிகளைக் கொண்டு *அரபிக்கடல் கிளை* என்றும் *வங்காள விரிகுடாக் கிளை* என்றும் இரு பிரிவுகளாகப் பிரிக்கலாம்.  
*அரபிக்கடல் கிளை* மேற்குத் தொடர்ச்சி மலையைத் தாக்கி கேரளாவிலிருந்து மேற்குத்தொடர்ச்சி மலையின் மேற்குப் பகுதியில் வழிநடத்தப்பட்டு கருநாடகம்,கொங்கண் மற்றும் குசராத் வரை கடலோரப் பகுதிகளுக்கு மழை தருகிறது. மேற்குத் தொடர்ச்சி மலையின் கிழக்கில் உள்ள நிலப்பகுதிகள் மலையினால் தடுக்கப்படுவதால் அவ்வளவு மழை பெறுவதில்லை. இவை *மழை மறைவுப் பகுதிகள்* என்று அழைக்கப்படுகின்றன.  
வங்காள விரிகுடாக் கிளை வங்காள விரிகுடாவிலிருந்து வங்காளம் மற்றும் வடகிழக்கு மாநிலங்களில் மழை பெய்விக்கிறது.இக்காற்றினால் கிழக்கு இமயமலையிலுள்ள மேகாலயாவில் சிரபுஞ்சி என்னுமிடத்திலிருந்து 16 கி.மீ மேற்கிலுள்ள மௌசின்ரம் என்னுமிடத்தில் உலகிலேயே மிகக் கூடுதலாக மழைபெறும் இடம் உள்ளது. இமயமலையினால் காற்று மேற்கு நோக்கி திசை திருப்பப்பட்டு கங்கைச் சமவெளி முழுவதும் மழை தருகிறது.
# தென்மேற்கு பருவப் பெயர்ச்சிக் காற்று

## பயன்கள்

இந்தியாவின் பெரும்பகுதிகள் இந்த மழையினால் பயனடைகின்றன. இப்பருவ மழைத் துவங்க சிறிது கால தாமதம் ஏற்பட்டாலும் அது இந்திய விவசாயத்தையும் பொருளியலையும் பாதிக்கிறது. மழை மறைவுப் பகுதிகளிலும் மேற்கிலிருந்து கிழக்காக ஓடும் ஆறுகளால் நீர் வரப்பெற்று விவசாயம் தழைக்கிறது.
# தென்மேற்கு பருவப் பெயர்ச்சிக் காற்று

## வெளியிணைப்புகள்

- The monsoon arrives
# விக்கிப்பீடியா:பக்கத்தை நகர்த்துதல்

தமிழ் விக்கிப்பீடியாவில் உள்ள பக்கங்களின் தலைப்புகளில் பிழை இருந்தால், முழுமையானதாக இல்லாதிருந்தால், தவறான தலைப்பாக இருந்தால் அல்லது பிற துப்புறவுப் பணிகளுக்காக பெயர் மாற்றம் செய்ய வேண்டி வந்தால் அந்தப் பக்கத்தை **நகர்த்துகிறோம்**. இவ்வாறு தலைப்பை நகர்த்துவதால் அதன் வரலாறு காக்கப்படுகிறது. தவிர முந்தைய தலைப்பிற்கு தானாகவே வழிமாற்று ஏற்படுத்தப்படுகிறது. ஆகவே இந்தப் பக்கத்துடன் இணைந்த பிற பக்கங்களில் இணைப்புகள் முறிந்து அவை சிவப்பாவதில்லை. (நிர்வாக அணுக்கம் உள்ளவர்களுக்கும் தானியங்கி பயனர்களுக்கும் இந்த வழிமாற்றை மறைக்கும் விருப்பத் தேர்வு உள்ளது). இவ்வாறான பக்க நகர்த்தலுக்கு *உறுதி செய்யப்பட்ட பயனர்*களுக்கு (பதிகை செய்து,நான்கு நாட்கள் புகுபதிகை செய்து 10 கட்டுரைகளையாவது தொகுத்தவர்கள்)மட்டுமே அணுக்கம் வழங்கப்படுகிறது. நீங்கள் பதியாத பயனரென்றாலோ அல்லது உறுதி செய்யப்படாத பயனர் என்றாலோ, அப்பக்கத்தில் ****என்ற பகுப்பினை இடவும்.  
பெயர்வெளியில் உள்ள படிமங்கள், ஊடகங்கள் இவற்றை நகர்த்தும்போது அதனுடன் இணைந்த கோப்புகளும் நகர்த்தப்படுகின்றன. செப்டம்பர் 2009 நிலவரப்படி,நிர்வாக அணுக்கம் உள்ளவர்கள் படங்களை நகர்த்தலாம்.  
ஆனால் பகுப்புகள் நகர்த்த வியலாது. அவ்வாறு நகர்த்த வேண்டுமென்றால் அனைத்துக் கட்டுரைகளிலும் சென்று கொடுக்கப்பட்ட பகுப்பை மாற்றி ஏதேனும் உரைப்பகுதி இருந்தால் அதனையும் பதிய பகுப்புப் பக்கத்தில் வெட்டி ஒட்ட வேண்டும்.
# விக்கிப்பீடியா:பக்கத்தை நகர்த்துதல்

## ஏன் நகர்த்துகிறோம் ?

ஓர் விக்கிப் பக்கத்தை நகர்த்த பல காரணங்கள் உள்ளன:
- தலைப்பில் ஒற்றுப்பிழை, சொற்பிழை, தவறான நிறுத்தற்குறி அல்லது பிழையான தலைப்பு
- தலைப்பு விக்கிப்பீடியா பெயரிடல் மரபுகளுக்கேற்ற வகையில் அமையாதிருத்தல்.
- ஏற்கெனவே உள்ள பக்கத்தலைப்புடன் குழப்பம் நேராதிருக்க மாறுபட்டு பக்கவழி நெறிமுறைப்படுத்த அல்லது இதுவே முதன்மை கட்டுரையாகக் காட்டிட: காட்டாக தமிழ் என்பது மொழி,திரைப்படம்,நபர் பெயர் என இருந்தால்,முதன்மைக் கட்டுரையாக தமிழ் ((தமிழ்(மொழி)அல்ல)மற்றும் தமிழ்(திரைப்படம்),தமிழ்(நபர்) என தலைப்பிடுதல்
- கட்டுரையை விக்கிப்பீடியா பயனரின் பக்கத்தில் துணைப்பக்கமாக வளர்த்தெடுத்து பின்னர் விக்கிப்பீடியாவில் பதிப்பித்தல்.
- நீண்டு வரும் ஓர் பயனர் பேச்சுப் பக்கத்தை அதன் உரையாடல்களுடன் காப்பகத்தில் இட இதுவும் ஓர் வழி. (பிற வழிகளுக்கு பார்க்க உதவி:பேச்சுப்பக்கத்தை ஓர் காப்பகத்திலிட)
# விக்கிப்பீடியா:பக்கத்தை நகர்த்துதல்

## பக்கத்தை நகர்த்தும் முன்

பல நேரங்களில் நீங்கள் விரும்பும் பெயர்மாற்றத்தை நகர்த்தல் கோரிக்கையாக எழுப்ப வேண்டியிருக்கும்:
- உங்கள் கணக்கு மிகவும் புதியதாக இருப்பதால் உறுதி செய்யப்படாது இருக்கலாம்.
- கட்டுரைக்கு விரும்பும் திருத்திய தலைப்பில் ஏற்கெனவே பக்கமொன்று இருக்கலாம் (நிர்வாக அணுக்கம் உள்ளவர் உதவி வேண்டும்)
- பக்கம் நகர்த்தலில் இருந்து பாதுகாக்கப்பட்டிருக்கலாம்
- உங்கள் நகர்த்தல் பிறரால் எதிர்க்கப் படலாம்.
- எது சிறந்த மாற்றுப் பெயர் என்பதில் உங்களுக்கு ஐயம் எழலாம்  
இச்சமயங்களில் நீங்கள் உங்கள் விருப்பத்தை பக்கத்தின் பேச்சுப்பக்கத்தில் உங்கள் பரிந்துரைகளுடன் இடலாம்.  
***தயவு செய்து பக்கத்தை அதன் உள்ளடக்கத்தை வெட்டி ஒட்டி நகர்த்தி பெயர் மாற்றம் செய்யாதீர்கள்*** அவ்வாறு செய்தால் பக்கத்தின் தொகுத்தல் வரலாறு அழிக்கப்பட்டுவிடும். விக்கிப்பீடியா பின்பற்றும் GFDL உரிமத்தின்படி அனைத்துப் பங்களிப்பாளர்களின் பங்களிப்பையும் ஒப்புகை அளித்தல் இன்றியமையாததாகும். அந்தப் பங்களிப்பாளர் தங்கள் படைப்புகளுக்கு, அவரே மறுதளிக்காதவரை, காப்புரிமை பெற்றவராகிறார். ஆகவே அவர்களின் காப்புரிமை தீரும்வரை தொகுத்தல் வரலாறுகளை பாதுகாப்பது இன்றியமையாதது.  
நீங்கள் அவ்வாறான வெட்டி ஒட்டுதலைக் கண்டால் நிர்வாகிகள் தகுந்த நடவடிக்கை எடுக்க அவர்களது கவனத்திற்கு கொண்டு செல்லுங்கள்.